Na podlagi Pravilnika o dodeljevanju pomoči za ohranjanje in razvoj kmetijstva in  podeželja v Mestni občini Velenje za programsko obdobje 2007-2013 ( Uradni vestnik MO Velenje, št. 15/07, 17/07, 8/08; v nadaljevanju: pravilnik) in Odloka o proračunu Mestne občine Velenje za leto 2009 (Uradni vestnik MO Velenje, št. 19/08), objavlja Mestna občina Velenje (v nadaljevanju: občina)
JAVNI RAZPIS

ZA DODELITEV FINANČNIH SREDSTEV ZA OHRANJANJE IN RAZVOJ KMETIJSTVA 

IN PODEŽELJA V MESTNI OBČINI VELENJE V LETU 2009
I. IME OZIROMA NAZIV IN SEDEŽ NEPOSREDNEGA UPORABNIKA

Mestna občina Velenje, Titov trg 1, Velenje.

II. PREDMET JAVNEGA RAZPISA

1. Naložbe v kmetijska gospodarstva za primarno proizvodnjo (ukrep 1) 
2. Pomoč za plačilo zavarovalnih premij (ukrep 2)
3. Zagotavljanje tehnične podpore v kmetijstvu (ukrep 3)

4. Naložbe za opravljanje dopolnilne dejavnosti na kmetijah (ukrep 4)  


Predmet javnega razpisa je dodelitev nepovratnih finančnih sredstev za ohranjanje in razvoj kmetijstva in  podeželja za leto 2009 v Mestni občini Velenje po shemi državnih pomoči v kmetijstvu, skladno z  Uredbo komisije (ES) št. 1857/2006 in Uredbo komisije (ES) št. 1998/2006. Sredstva se dodelijo za naslednje ukrepe:

III. UPRAVIČENCI 

Do sredstev so upravičeni:

(1) za ukrepa 1 in 2 , opredeljena v poglavja V :

· kmetijska gospodarstva - pravne in fizične osebe , ki se ukvarjajo s primarno pridelavo kmetijskih proizvodov, opredeljenih v Prilogi 1 Uredbe (ES) št. 70/2001, imajo sedež na območju občine in so vpisani v register kmetijskih gospodarstev (v nadaljevanju: nosilci kmetijskih gospodarstev);
(2) za ukrep 3, opredeljen v poglavju V:

· registrirana stanovska in interesna združenja in zveze, ki delujejo na področju kmetijstva, gozdarstva in prehrane na območju občine ali regije (v nadaljevanju: društva in združenja);
· organizacije, ki so registrirane za opravljanje storitev  na področju kmetijstva, gozdarstva in razvoja podeželja (v nadaljevanju: registrirani izvajalci);
(3) za ukrep 4, opredeljen v poglavju V:

· nosilci kmetijskih gospodarstev in člani kmetijskega gospodinjstva, ki imajo stalno prebivališče na naslovu nosilca dejavnosti, ki so ali se bodo registrirali za opravljanje dopolnilne dejavnosti na kmetiji (v nadaljevanju: nosilci dopolnilnih dejavnosti).
IV. NADZOR IN SANKCIJE

Nadzor nad namensko porabo sredstev opravlja komisija, ki jo imenuje župan. 

V primeru nenamenske porabe sredstev, pridobljenih po pravilniku, mora prejemnik sredstva vrniti v celoti s pripadajočimi zakonskimi obrestmi. Prejemnik izgubi tudi pravico do pridobitve drugih sredstev po navedenem pravilniku za naslednji dve leti.
V. OKVIRNA VIŠINA, UPRAVIČENI STROŠKI IN POGOJI ZA PRIDOBITEV SREDSTEV

Okvirna višina razpisanih sredstev znaša 
· za ukrepe 1, 3 in 4  skupaj  24.865 EUR, 

· za ukrep 2  1.500 EUR.
Prijave na razpis bodo ovrednotene na podlagi naslednjih meril, ki bodo upoštevane pri razdeljevanju proračunskih sredstev:

1. NALOŽBE V KMETIJSKA GOSPODARSTVA ZA PRIMARNO PROIZVODNJO - UKREP 1
Cilji ukrepa:

· zmanjšanje proizvodnih stroškov,

· izboljšanje in preusmeritev proizvodnje,

· izboljšanje kakovosti,

· ohranjanje in izboljšanje naravnega okolja ali izboljšanje higienskih razmer ali standardov za dobro počutje živali,

· boljše izkoriščanje naravnih virov (pašnikov in travnikov).

Predmet podpore:

A. Posodabljanje kmetijskih gospodarstev z živinorejsko in rastlinsko proizvodnjo:

· naložbe v posodobitev hlevov s pripadajočo notranjo opremo (oprema za krmljenje, molžo in izločke) za prirejo mleka, mesa in jajc;
· naložbe v skladišča za krmo s pripadajočo opremo;

· nakup kmetijske mehanizacije in opreme, vključno z  računalniško programsko opremo;

· prva postavitev ekstenzivnih travniških sadovnjakov ter prva postavitev oz. prestrukturiranje intenzivnih trajnih nasadov sadovnjakov, vključno z jagodišči;
· nakup in postavitev rastlinjakov, plastenjakov, vključno s pripadajočo opremo;

· nakup in postavitev mrež proti toči.
Pomoči se dodelijo za naložbe v živinorejsko in rastlinsko proizvodnjo na kmetijskih gospodarstvih, razen za rejo toplokrvnih pasem konj, perutnine in kuncev. Za rejo drobnice se pomoči dodelijo na območjih z omejenimi dejavniki ( v nadaljevanju: OMD). 

B. Urejanje pašnikov, kmetijskih zemljišč in dostopov:
· naložbe v postavitev pašnikov za nadzorovano pašo domačih živali in obor za rejo gojene divjadi;
· naložbe v izvedbo agromelioracijskih del in ureditev dostopov (poljske poti, dovozne poti, poti v trajnih nasadih na kmetiji)  na kmetijskih gospodarstvih. 

Pogoji za pridobitev sredstev:

· vlagatelj mora predložiti popolno vlogo v skladu z zahtevami razpisne dokumentacije,

· investicija mora biti zaključena pred izplačilom sredstev,

· vlagatelj mora biti nosilec kmetijskega gospodarstva in mora imeti stalno prebivališče na naslovu kmetijskega gospodarstva,

· vsi računi in dokazila o plačilih se morajo glasiti na ime nosilca kmetijskega gospodarstva; v primeru, da je kmetija vključena v sistem DDV, mora biti nosilec kmetijskega gospodarstva davčni zavezanec,

· kmetijsko gospodarstvo ne sme biti podjetje v težavah,

· kmetijsko gospodarstvo mora z investicijo prispevati k izpolnjevanju vsaj enega od navedenih ciljev ukrepa,

· nosilec kmetijskega gospodarstva mora imeti ob oddaji vloge vsaj 1 ha primerljivih površin.

 Za 1 ha primerljivih kmetijskih površin se šteje:

· 1 ha njiv ali vrtov (GERK 1100, 1130) ali 

· 2 ha travnikov (GERK 1300) ali ekstenzivnih sadovnjakov (GERK 1222) ali

· 4 ha pašnikov (GERK 1330) ali

· 0,25 ha plantažnih sadovnjakov (GERK 1221) ali vinogradov (GERK 1211) ali hmeljišč (GERK 1160) ali oljčnikov (GERK 1230) ali ostalih trajnih nasadov (GERK 1240, 1180) ali

· 0,2 ha zavarovanih prostorov pri pridelavi vrtnin, v drevesnicah in pri trsničarstvu (GERK 1190) ali

· 200 m2 proizvodnih površin pri pridelavi gob ali

· 8 ha gozdov ali 

· 5 ha gozdnih plantaž (GERK 1420) ali

· 6 ha močvirnih travnikov oziroma drugih površin (GERK 1321).

V primeru rabe kmetijskih zemljišč, ki je podlaga za preračun 1 ha primerljivih kmetijskih površin, se šteje raba po GERK-ih.
Upravičenec mora izpolnjevati ostale pogoje iz pravilnika in hkrati predložiti še dodatno dokumentacijo:
· izdelan načrt izvedbe projekta  s popisom del, opreme in tehnologijo, ki ga pripravi za to pristojna strokovna institucija;

· ponudbo oziroma predračun za nameravano investicijo;

· pridobljeno ustrezno dovoljenje za izvedbo investicije, v kolikor se za to vrsto naložbe izdajajo dovoljenja;

· gradbena dela morajo biti izvedena v skladu z veljavnimi predpisi o graditvi objektov, urejanju prostora in varstvu okolja,

· mnenje o upravičenosti in ekonomičnosti investicije, ki ga pripravi pristojna strokovna služba;

· naložba mora biti v skladu s Standardi Skupnosti (izjava na vlogi);

· kmetijsko gospodarstvo  mora prispevati k izpolnjevanju vsaj enega od naštetih specifičnih ciljev tega ukrepa, kar mora biti razvidno iz vloge;

· po zaključku investicije v posodobitev hlevov mora kmetijsko gospodarstvo izpolnjevati standard za dobro počutje živali, kar mora biti razvidno iz mnenja o upravičenosti in ekonomičnosti investicije;

· do pomoči so upravičena kmetijska podjetja, ki niso podjetja v težavah (izjava na vlogi).

Upravičenci:

Nosilci kmetijskih gospodarstev.

Omejitve:

Sredstva se ne dodelijo vlagatelju, ki je za isti namen, kot ga navaja v vlogi za pridobitev sredstev po tem ukrepu, že prejel javna sredstva RS ali sredstva EU. 

Podpore za naložbe po tem razpisu se ne dodelijo za:

· davke, razne takse in režijske stroške,

· stroške zavarovanja,

· stroške za refinanciranje obresti,

· za že izvedena dela, razen za izdelavo projektne dokumentacije,

· investicije, povezane z drenažiranjem kmetijskih zemljišč,

· nakup živali in samostojen nakup kmetijskih zemljišč,

· nakup enoletnih rastlin,

· investicije v naložbe trgovine,

· investicije, ki se izvajajo izven območja občine,

· investicije, ki so financirane iz drugih javnih sredstev Republike Slovenije in EU in

· nakup proizvodnih pravic.

Višina sofinanciranja:

· do 50% upravičenih stroškov na OMD;
· najvišja vrednost naložbe na podlagi predračunske vrednosti je 7.000,00 EUR (brez DDV) 
· če naložbo izvajajo mladi kmetje (nosilec kmetijskega gospodarstva mora biti mlajši od 40 let) v petih letih od vzpostavitve kmetijskega gospodarstva, se intenzivnost pomoči poveča za 10% (te naložbe morajo biti opredeljene v poslovnem načrtu kot je določeno v členu 22 (c) in izpolnjeni morajo biti pogoji iz člena 22 Uredbe 1698/2005),

· najmanjši znesek dodeljene pomoči je 200 EUR, najvišji znesek pa 3.500 EUR na kmetijsko gospodarstvo na leto. V kolikor višina odobrenih sredstev znaša manj, kot je določen najmanjši znesek dodeljene pomoči, se sredstva ne dodelijo.
Najvišji znesek dodeljen pomoči posameznemu podjetju ne sme preseči 400.000 EUR v katerem koli obdobju treh proračunskih let oz. 500.000 EUR na OMD iz nacionalnih virov in lokalnih virov. 

Upravičeni stroški:

· stroški posodobitve  hlevov (gradbena in obrtniška dela, oprema stojišč, ležišč, privezov in boksov, električna oprema, prezračevalni sistemi, napajalni sistemi, …); 

· stroški nakupa in montaže nove tehnološke opreme (za krmljenje, molžo in izločke, …); 

· stroški nakupa materiala, opreme in stroški novogradnje pomožnih živinorejskih objektov (finančne podpore občine se ne dodelijo za  obnovo in adaptacijo gnojnih jam in gnojišč za namen izpolnjevanja standarda »Nitratna direktiva);
· stroški nakupa nove kmetijske mehanizacije in opreme, vključno z  računalniško programsko opremo;

· stroški prve postavitve ekstenzivnih trajnih nasadov ali postavitve oz. prestrukturiranja (zamenjave sort) obstoječih intenzivnih trajnih nasadov (priprava zemljišča in postavitev opore in ograje, nakup sadilnega materiala, postavitev mrež proti toči, …);

· stroški nakupa in postavitve rastlinjaka ali plastenjaka s pripadajočo opremo
· stroški nakupa opreme za ureditev pašnikov in obor (oprema za ograditev  in pregraditev pašnika na pašne čredinke, pašni aparat, ureditev napajališč,…);
· stroški izvedbe agromelioracijskih del, razen drenažna dela in material za drenažo;
· stroški nakupa in postavitve mrež proti toči;
· splošni stroški, povezani s pripravo in izvedbo investicije (honorarji arhitektov, inženirjev in svetovalcev, stroški študije za izvedljivost, nakup patentov in licenc,…).

Pomoč se lahko dodeli, da se upravičencu omogoči, da doseže novo uvedene minimalne standarde glede okolja, higiene in dobrega počutja živali.   

Merila za ocenjevanje:

· ali vsebina vloge ustreza namenu ukrepa,

· ali je investicija finančno upravičena,

· ali je kmetijsko gospodarstvo ustrezne velikosti,

· ali je kmetijsko gospodarstvo v letu 2009 že prejelo javna sredstva za namen te investicije.

2. POMOČ ZA PLAČILO ZAVAROVALNIH PREMIJ – UKREP 2 
Cilj ukrepa:

Vključevanje čim večjega števila kmetij v sistem zavarovanj živali.

Predmet podpore

Sofinancira se zavarovalna premija v skladu z nacionalnim predpisom o sofinanciranju zavarovalnih premij za zavarovanje kmetijske proizvodnje za tekoče leto.

Pogoji za dodelitev sredstev:
· izpolnjevanje določil nacionalnega predpisa, ki ureja sofinanciranje zavarovalnih premij  za zavarovanje kmetijske proizvodnje za tekoče leto,
· vlagatelj mora imeti ob oddaji vloge vsaj 1 ha primerljivih površin,
· kmetijsko gospodarstvo ne sme biti podjetje v težavah (izjava na vlogi).
Upravičenec mora izpolnjevati ostale pogoje iz pravilnika in hkrati predložiti še dodatno dokumentacijo:
· sklenjeno zavarovalno polico za zavarovanje kmetijske proizvodnje za leto 2009.

Upravičenci: 

Nosilci kmetijskih gospodarstev, ki sklenejo zavarovalno pogodbo za tekoče leto.

Omejitve:

Podpore se ne dodelijo:

· za tiste deleže pomoči, kot jih s predpisom o sofinanciranju zavarovalnih premij za zavarovanje kmetijske proizvodnje za tekoče leto določi Vlada Republike Slovenije;

· kmetijskim gospodarstvom, ki niso vpisana v register kmetijskih gospodarstev, ki ga vodi pristojno ministrstvo za kmetijstvo;

· kmetijskim gospodarstvom, ki imajo sedež in pretežni del površin, ki so predmet zavarovanja, izven območja občine.

Višina sofinanciranja:

· sofinancira se zavarovalna premija za zavarovanje živali za primer bolezni upravičencem, ki so sklenili zavarovalno pogodbo  v času od 25.6.2008 do izteka prijavnega roka javnega razpisa,

· znesek sofinanciranja zavarovanja živali za primer bolezni znaša do 7 EUR /žival;
· najmanjši znesek dodeljene pomoči znaša 50 EUR na upravičenca na leto. V kolikor višina odobrenih sredstev znaša manj, kot je določen najmanjši znesek dodeljene pomoči, se sredstva ne dodelijo. 
Upravičeni stroški:

Sofinanciranje zavarovalnih premij za: 

· zavarovanje živali pred nevarnostjo pogina zaradi bolezni.

Merila za ocenjevanje:

· ali vsebina vloge ustreza namenu ukrepa,

· ali je kmetijsko gospodarstvo ustrezne velikosti.

3. ZAGOTAVLJANJE TEHNIČNE PODPORE V KMETIJSTVU – UKREP 3
Cilji ukrepa:

· boljša učinkovitost kmetijstva in dolgoročna sposobnost preživetja.
Predmet podpore:

· stroški izobraževanja in usposabljanja, svetovalnih storitev, organizacije forumov, tekmovanj, razstav in sejmov, sodelovanja na tekmovanjih, publikacij in spletišč.
Pogoji za pridobitev sredstev:

· finančno ovrednoten letni program dela izvajalca izobraževanj oziroma storitev z ustreznimi dokazili kot so kotizacije oziroma participacije kmetov, če se izvajalec za to odloči, ter ostala dokazila, zahtevana v javnem razpisu;
· pomoč mora bit dostopna vsem upravičencem na ustreznem območju;
· če so izvajalci ali organizatorji nudenja tehnične pomoči v kmetijstvu nevladne organizacije, članstvo v teh organizacijah ne sme biti pogoj za dostop do tehnične podpore.
Občina z upravičenci sklene pogodbo, v kateri opredeli posamezne naloge, časovne roke za izvedbo le-teh ter način izvedbe plačil.

Upravičenci: 

· društva in združenja,

· registrirani izvajalci.

Omejitve:

Podpore se ne dodelijo:

· za že izvedene aktivnosti;

· za stroške  za storitve, povezane z običajnimi operativnimi stroški podjetja, na primer rutinsko davčno svetovanje, redne pravne storitve ali oglaševanje;

· za stroške svetovanja, ki so financirani v okviru javne svetovalne službe.

Višina sofinanciranja:

· pomoč lahko krije do 100 % stroškov; 

· pomoč se dodeli  v obliki subvencioniranih storitev in ne sme vključevati neposrednih plačil v denarju proizvajalcem;
· najvišji znesek dodeljene pomoči do 1.000 EUR / program letno.
Upravičeni stroški:

1. Na področju izobraževanja in usposabljanja kmetov in delavcev na kmetijskem gospodarstvu  se pomoč dodeli za kritje stroškov organiziranja in materialnih stroškov za izvedbo programov usposabljanja (predavanja, informativna izobraževanja, krožki, tečaji, prikazi, strokovne ekskurzije,...):

· najem prostora, 

· honorar izvajalcu, 

· oglaševanje, 

· gradiva za udeležence, 

· stroški izvedbe strokovnih ekskurzij.
2. Na področju svetovalnih storitev, ki jih opravijo tretje strani:

· honorarji  za storitve, ki ne spadajo med trajne ali občasne dejavnosti niti niso v zvezi z običajnimi operativnimi stroški podjetja, na primer rutinsko davčno svetovanje, redne pravne storitve ali oglaševanje.

3. Na področju organizacije forumov za izmenjavo znanj med gospodarstvi, tekmovanj, razstav in sejmov ter sodelovanje na njih:

· stroški udeležbe,

· potni stroški,
· stroški publikacij,
· najemnine razstavnih prostorov,
· simbolične nagrade, podeljene na tekmovanjih do vrednosti 250 EUR na nagrado in zmagovalca.
4. Stroški publikacij (katalogov, spletišč), ki predstavljajo dejanske podatke o proizvajalcih iz dane regije ali proizvajalcev danega proizvoda, če so informacije in predstavitve nevtralne in imajo zadevni proizvajalci enake možnosti, da se predstavijo v publikaciji (kritje stroškov priprave in tiska katalogov, kritje stroškov vzpostavitve internetne strani).

Merila za ocenjevanje:

· ali vsebina vloge ustreza namenu ukrepa.

4. INVESTICIJE V DOPOLNILNE DEJAVNOSTI NA  KMETIJAH – UKREP 4
Cilj ukrepa:

· povečanje števila kmetijskih gospodarstev, ki opravljajo dopolnilne dejavnosti na kmetiji.

Predmet podpore: 

Predmet podpore so naložbe za sledeče vrste namenov:

· predelava kmetijskih proizvodov, opredeljenih  v Prilogi 1 (mesa, mleka, vrtnin, sadja, mlevskih in škrobnih izdelkov, rastlinskih in živalskih olj ter maščob, pripravljenih krmil za živali, drugih živil, pijač, lesa, medu in čebeljih izdelkov, zelišč, gozdnih sadežev in gozdnih sortimentov);

· neposredna prodaja kmetijskih proizvodov na kmetijah; 

· neposredna prodaja kmetijskih proizvodov izven  kmetije;

· turizem na kmetiji (gostinska in negostinska dejavnost – ogled kmetije in njenih značilnosti in ogled okolice kmetije, prikaz vseh del iz osnovne kmetijske in gozdarske dejavnosti, prikaz vseh del iz ostalih vrst dopolnilne dejavnosti na kmetiji, turistični prevoz potnikov z vprežnimi vozili, ježa živali, žičnice, vlečnice, sedežnice, oddaja športnih rekvizitov, oddajanje površin za piknike);

· dejavnost (storitve in izdelki), povezana s tradicionalnimi znanji na kmetiji (oglarstvo, tradicionalno krovstvo s slamo, skodlami in skriljem, peka v kmečki peči, izdelava drobnih galanterijskih izdelkov iz lesa, zbirke, izdelava podkev, podkovno kovaštvo, tradicionalni izdelki iz zelišč in dišavnic);

· pridobivanje in prodaja energije iz obnovljivih virov na kmetiji;

· storitve s kmetijsko in gozdarsko mehanizacijo, opremo, orodji in živalmi ter oddaja le teh v najem;

· izobraževanje na kmetijah, povezano s kmetijsko, gozdarsko in dopolnilno dejavnostjo na kmetij;

· zbiranje in kompostiranje organskih snovi;

· aranžiranje ter izdelava vencev, šopkov ipd. iz lastnega cvetja in drugih okrasnih rastlin. 

Pogoji za pridobitev sredstev:

· upravičenci morajo izpolnjevati vse pogoje za opravljanje dopolnilne dejavnosti, skladno z veljavno zakonodajo in Uredbo o vrsti, obsegu in pogojih za opravljanje dopolnile dejavnosti na kmetiji (Ur.l. RS, št. 61/2005),

· dejavnost se mora opravljati v okviru dopolnilne dejavnosti na kmetiji še vsaj naslednjih 5 let po zaključeni investiciji,

· vlagatelj mora predložiti popolno vlogo,

· vsi računi in dokazila o plačilih se morajo glasiti na ime nosilca dopolnilne dejavnosti; v primeru, da je kmetija vključena v sistem DDV, mora biti vlagatelj davčni zavezanec,

· kmetijsko gospodarstvo ne sme biti podjetje v težavah (izjava na vlogi),

· upravičenec mora izpolnjevati ostale pogoje iz pravilnika in hkrati predložiti še dodatno dokumentacijo:
· izdelan načrt izvedbe projekta  s popisom del, opreme in tehnologijo, ki ga opravi za to pooblaščena pristojna institucija;

· finančno konstrukcijo investicije s planom izvedbe oz. dokončanja le-te (ponudba oziroma predračuni za nameravano investicijo);

· pridobljeno ustrezno dovoljenje za izvedbo investicije, v kolikor se za to vrsto naložbe izdajajo dovoljenja;

· gradbena dela morajo biti izvedena v skladu z veljavnimi predpisi o graditvi objektov, urejanju prostora in varstvu okolja;

· mnenje pristojne strokovne službe o upravičenosti vlaganja v izbrano vrsto dopolnilne dejavnosti;

· upravičenci morajo po končani investiciji izpolnjevati vse pogoje za opravljanje dopolnilne dejavnosti, določene v javnem razpisu, skladno z veljavno zakonodajo in Uredbo o vrsti, obsegu in pogojih za opravljanje dopolnile dejavnosti na kmetiji, kar dokazuje s fotokopijo dovoljenja o registraciji dopolnilne dejavnosti ali izjavo, da bo registriral dopolnilno dejavnost najpozneje eno leto po zaključeni investiciji v primeru, če le - ta še ni registrirana.
Upravičenci do sredstev:

Nosilci dopolnilnih dejavnosti.

Omejitve:

Podpore se ne dodelijo:

· davke, razne takse in režijske stroške,

· stroške zavarovanja,

· stroške za refinanciranje obresti,

· investicije, ki se izvajajo izven območja občine,

· investicije, ki so financirane iz drugih javnih sredstev Republike Slovenije in EU in nakup proizvodnih pravic.

Višina sofinanciranja:

· finančna pomoč se dodeli v obliki nepovratnih sredstev, 

· najvišja vrednost naložbe na podlagi predračunske vrednosti je 7.000,00 EUR (brez DDV),
· skupna pomoč »de minimis«, dodeljena kateremu koli podjetju, ne  sme  presegati 200.000 EUR bruto v  katerem koli obdobju treh proračunskih let,

· najmanjši znesek dodeljene pomoči znaša 200 EUR, največji pa 3.500 EUR na kmetijsko gospodarstvo na leto. V kolikor višina odobrenih sredstev znaša manj, kot je določen najmanjši znesek dodeljene pomoči, se sredstva ne dodelijo.
Upravičeni stroški ukrepa:

· gradbena in obrtniška dela;

· stroški nakupa nove opreme, vključno z računalniško programsko opremo;

· stroški promocije; 

· stroški udeležbe na izobraževanjih in usposabljanjih;

· splošni stroški, povezani s pripravo in izvedbo projekta.

Merila za ocenjevanje:

· ali vsebina vloge ustreza namenu ukrepa,

· ali je investicija finančno upravičena,
· ali je kmetijsko gospodarstvo že prejelo javna sredstva za namen investicije.
VI. VSEBINA VLOGE

Vlagatelji morajo oddati vlogo, ki vsebuje:

· prijavni obrazec: »Vloga za dodelitev finančnih sredstev za ohranjanje in razvoj kmetijstva in  podeželja v Mestni občini Velenje v letu 2009«,

· obvezne priloge k vlogi, ki so predložene kot dokazila k posameznim ukrepom.

Razpisna dokumentacija je od dneva objave javnega razpisa do izteka prijavnega roka dosegljiva na spletni strani Mestne občine Velenje http://www.velenje.si/ (razpisi) ali pa jo v tem roku zainteresirani dvignejo vsak delovni dan na Mestni občini Velenje – Sprejemna pisarna, Titov trg 1, 3320 Velenje (kletni prostori). Razpisno dokumentacijo je možno dobiti tudi po elektronski pošti.
VII. OBRAVNAVANJE VLOG

Vloge bo obravnavala komisija za kmetijstvo (v nadaljevanju: komisija), ki jo imenuje župan občine. Komisija lahko zmanjša delež sofinanciranja pri posameznih ukrepih pri obravnavanju vlog iz naslednjih vzrokov:

· zaradi zmanjšanja načrtovanih prihodkov proračuna občine za leto 2009,

· zaradi večjega števila zahtevkov,  kot je zagotovljenih sredstev v proračunu.

O dodelitvi sredstev upravičencem odloča župan občine s sklepom. Upravičencem bo izdan sklep o višini odobrenih sredstev za posamezen ukrep. 

Medsebojne obveznosti med občino in prejemnikom pomoči se uredijo s pogodbo.

Upravičencem se sredstva iz proračuna občine izplačajo na podlagi zahtevka. Zahtevek mora vsebovati naslednjo dokumentacijo:

· dokazila o plačilu obveznosti (originalni računi, situacije), 

· poročilo o opravljenem delu.

Obravnavane bodo le vloge, ki bodo pravilno izpolnjene in oddane na predpisanih obrazcih z vsemi zahtevanimi dokazili. 

Prepozno prispele oziroma neustrezno opremljene vloge bodo zavržene, neutemeljene pa zavrnjene. Vlagatelja nepopolne vloge komisija v roku 8 dni od odpiranja vlog pisno pozove k dopolnitvi vloge. Rok dopolnitve je 8 dni od prejema obvestila. Vloge, ki jih vlagatelj v predpisanem roku ne dopolni,  se zavrže, neustrezno dopolnjene pa zavrne.

Vlagatelji bodo o izidu javnega razpisa obveščeni predvidoma v roku 30 dni od odpiranja vlog.
Upravičenec lahko vloži pritožbo za preveritev utemeljenosti sklepa v roku 8 dni od prejema sklepa in sicer na naslov: Mestna občina Velenje, Urad za gospodarstvo in finance, Titov trg 1, Velenje. V pritožbi morajo biti natančno opredeljeni razlogi, zaradi katerih je vložena pritožba. Predmet pritožbe ne morejo biti postavljena merila za dodelitev sredstev. O pritožbi odloča župan.
VIII. ROK ZA PRIJAVO NA JAVNI RAZPIS 

Vloge morajo biti oddane v zaprtih kuvertah, s pripisom »Ne odpiraj – razpis kmetijstvo 2008 – številka ukrepa« od začetka razpisa do vključno:

· 13. maja 2009 – za ukrepe 1, 3 in 4
· 28. avgusta 2009 – za ukrep 2.
 Šteje se, da je vloga pravočasna, če je bila oddana zadnji dan roka za oddajo vlog po pošti priporočeno ali oddana osebno v vložišču Mestne občine Velenje, kletna etaža.
IX. ODPIRANJE VLOG

Odpiranje vlog bo komisija opravila po zaključku razpisa in ni javno.
X. DODATNE INFORMACIJE

Vse dodatne informacije v zvezi z razpisom  lahko zainteresirani dobijo po telefonu vsak delovni dan na telefonski številki 03/ 896-16-82 (Metka Špindler).
Številka: 320-01-0001/2009
Datum: 
	
	Župan MO Velenje
Srečko MEH

